
AVIZ

asupra proiectului  de Lege privind transmiterea unor suprafeţe de teren de 645 mp aflate în domeniul public al statului, din administrarea Academiei de Ştiinţe Agricole şi Silvice" Gheorghe Ionescu-Şişeşti "- Institutul de Cercetare-Dezvoltare pentru Creşterea Ovinelor şi Caprinelor Palas-Constanţa, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România -S.A. a obiectivului de investiţii " Varianta de ocolire a municipiului Constanţa"
(PLx. 245/2012)

În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PLx. 245/ 12 iunie 2012, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege privind transmiterea unor suprafeţe de teren de 645 mp aflate în domeniul public al statului, din administrarea Academiei de Ştiinţe Agricole şi Silvice" Gheorghe Ionescu-Şişeşti "- Institutul de Cercetare-Dezvoltare pentru Creşterea Ovinelor şi Caprinelor Palas-Constanţa, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România -S.A. a obiectivului de investiţii " Varianta de ocolire a municipiului Constanţa".

Proiectul de lege a fost dezbătut în Comisie, în şedinţa din 19 iunie 2012.

Comisia, cu unanimitatea voturilor celor prezenţi, a hotărât să emită aviz negativ asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor organice.

